b'\n_START_ARTICLE_\nFormentera Lady\n_START_SECTION_\nArgument\n_START_PARAGRAPH_\nSamuel \xc3\xa9s un vell m\xc3\xbasic hippie que es va instal\xc2\xb7lar a Formentera als anys 70, quan King Crimson i altres bandes de rock brit\xc3\xa0nics van freq\xc3\xbcentar l\'illa i all\xc3\xa0 segueix. All\xc3\xa0 viu d\'una manera austera, sense energia el\xc3\xa8ctrica ni luxes innecessaris, i toca el banjo en una guingueta. Un dia rep la visita inesperada, despr\xc3\xa9s de molts anys, de la seva filla Anna i del seu net Marc. L\'Anna, aturada des de fa temps, diu que ha hagut d\'acceptar un treball a Fran\xc3\xa7a i es veu obligada a deixar a l\'illa el seu fill amb el Samuel.\n_START_SECTION_\nPremis i nominacions\n_START_PARAGRAPH_\n*Festival de M\xc3\xa0laga: Secci\xc3\xb3 oficial Llargmetratges a concurs_NEWLINE_*Premis Gaud\xc3\xad de 2019: Nominada al Premi Gaud\xc3\xad a la millor pel\xc2\xb7l\xc3\xadcula en llengua catalana\n_START_SECTION_\nCr\xc3\xadtica\n_START_PARAGRAPH_\n\xe2\x80\xa2"La naturalitat amb la qual conviuen lleng\xc3\xbces i matisos dels actors deriva en una emotivitat serena, perfecta perqu\xc3\xa8 el film desemboqui en l\'aut\xc3\xa8ntic hippisme del segle XXI: l\'alteritat. (\xe2\x80\xa6) Puntuaci\xc3\xb3: \xe2\x98\x85\xe2\x98\x85\xe2\x98\x85 (sobre 5)" _NEWLINE_\xe2\x80\xa2"Dur\xc3\xa0 broda una proposta suggestiva, interessant pel que t\xc3\xa9 de continguda mirada a un m\xc3\xb3n que ja ha marxat (...) Una com\xc3\xa8dia intel\xc2\xb7ligent, amb tocs s\xc3\xa0viament dram\xc3\xa0tics, per\xc3\xb2 no lacrim\xc3\xb2gens (\xe2\x80\xa6) Puntuaci\xc3\xb3: \xe2\x98\x85\xe2\x98\x85\xe2\x98\x85 (sobre 5)" _NEWLINE_\xe2\x80\xa2"Un drama discret, efectiu i commovedor (...) Un dels debuts del cinema espanyol m\xc3\xa9s notables de l\'any."'